91922f15ae0e932556be6d30bcb5c8ff
Πόσο κοστίζει η τσιμεντοκονία δαπέδου;
--------------------------------------


douleutaras.gr
2020.50

Εξαρτάται από το είδος της τσιμεντοκονίας. Ενδεικτικά, οι τιμές για τσιμεντοκονία δαπέδου έχουν ως εξής:


* Πατητή τσιμεντοκονία δαπέδου από 25€ ανά τετραγωνικό
* Γέμισμα δαπέδου με τσιμεντοκονία από 10€ ανά τετραγωνικό


Κάθε περίπτωση είναι ξεχωριστή και αν θέλεις να μάθεις το πραγματικό κόστος για την τσιμεντοκονία που χρειάζεσαι, **[καταχώρησε την εργασία σου](https://www.douleutaras.gr/bsdir/patiti-tsimentokonia/tsimentokonia-dapedou/)** εντελώς δωρεάν. Θα σου βρούμε άμεσα κατάλληλους επαγγελματίες για να πάρεις προσφορές στα μέτρα σου.


Είναι φυσικό οι δύο εργασίες να έχουν τόσο μεγάλη απόκλιση στην τιμή. Η πατητή τσιμεντοκονία δαπέδου είναι μια περίπλοκη τεχνική που απαιτεί εμπειρία, τεχνογνωσία και χρόνο για τη σωστή εφαρμογή.


Από την άλλη πλευρά, η απλή τσιμεντοκονία δαπέδου χρησιμοποιείται σαν υπόστρωμα, πριν το τελικό υλικό.



6c7db7a27f079b308cdb06e40fe3088e
Πότε είναι απαραίτητο το γέμισμα δαπέδου με τσιμεντοκονία;
----------------------------------------------------------


douleutaras.gr
2020.50

Οι πιο συχνές περιπτώσεις που θα χρειαστείς γέμισμα δαπέδου με τσιμεντοκονία είναι:


* Σε νέες κατασκευές (για κάλυψη σωλήνων)
* Σε ανακαινίσεις (για αντικατάσταση δαπέδων)
* Σε πατώματα που χρειάζονται διόρθωση της κλίσης
* Σε δάπεδα που χρειάζονται εξομάλυνση


Ειδικά σε χώρους που συγκεντρώνουν νερά (π.χ. μπάνιο, μπαλκόνι), η σωστή κλίση των επιφανειών έχει τεράστια σημασία για να μη διατηρούνται λιμνάζοντα νερά που δεν ξέρεις πώς να ξεφορτωθείς.


Και φυσικά, η τσιμεντοκονία δαπέδου είναι πολύ πιθανό να χρειαστεί ανανέωση, αν σκοπεύεις να αντικαταστήσεις το παλιό πάτωμα ή να αλλάξεις πλακάκια. Ακόμα κι αν βάλεις ένα από τα πιο οικονομικά υλικά, όπως είναι το laminate, πρέπει η επιφάνεια του δαπέδου να είναι ομαλή πριν την τοποθέτηση.



d9c7c1e1f39b336c6de5b1122cf28328
Ποια είναι τα βήματα εφαρμογής τσιμεντοκονίας;
----------------------------------------------


douleutaras.gr
2020.50

Για την τσιμεντοκονία δαπέδου σίγουρα χρειάζεται η εμπειρία και η τεχνογνωσία του ειδικού. Είτε πρόκειται για απλή, είτε για πατητή τσιμεντοκονία, το τελικό αποτέλεσμα πρέπει να είναι άψογο. Μην το ρισκάρεις με πειραματισμούς που μπορεί να σου στερήσουν αυτό που πραγματικά χρειάζεται το σπίτι σου.


Για την κοινή τσιμεντοκονία δαπέδου, η διαδικασία που ακολουθούν οι επαγγελματίες είναι κάπως έτσι:


**Βήμα 1:** Καθαρίζουμε την επιφάνεια του δαπέδου από σαθρά υλικά και σκόνη.


**Βήμα 2:** Διαβρέχουμε το δάπεδο, χωρίς να αφήσουμε λιμνάζοντα νερά.


**Βήμα 3:** Ανακατεύουμε το σακί με το τσιμέντο και την κατάλληλη ποσότητα νερού με δράπανο χαμηλών στροφών ή μπετονιέρα (μέχρι να γίνουν ένα ομοιογενές μείγμα).


**Βήμα 4:** Διαστρώνουν την τσιμεντοκονία, όπως το σκυρόδεμα.


**Βήμα 5:** Τοποθετούν πλακάκια ή άλλα υλικά δαπέδων μετά από 48 ώρες, αφού στεγνώσει καλά η τσιμεντοκονία δαπέδου.


Όσο για την αναλογία για τσιμεντοκονία δαπέδου, σε ένα σακί 25 kg θα χρειαστείς περίπου 15 λίτρα νερό. Αν πρέπει να δώσεις ρύσεις, θα χρειαστείς μικρότερη ποσότητα νερού. 


Όσο για το πάχος εφαρμογής, πρέπει να είναι τουλάχιστον 4 cm. Ένας έμπειρος επαγγελματίας μπορεί να φροντίσει όλα αυτά τα σημεία για σένα. Χωρίς να κουραστείς και να αγχωθείς καθόλου, αλλά και χωρίς να χάνεις χρόνο, θα σου προσφέρει το σωστό αποτέλεσμα, στη σωστή τιμή.


